Materská škola, J. Lettricha 1, Martin 036 01

Manuál opatrení pre materské školy aktualizovaný 16.9.2020 MŠVVaŠ SR

Zákonný zástupca

* zodpovedá za dodržiavanie hygienicko-epidemiologických opatrení pri príchode s dieťaťom do materskej školy, počas zotrvania v šatni a pri odchode s dieťaťom z MŠ v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk)
* celkový čas **vo vonkajších a vnútorných priestoroch** MŠ obmedzí na **nevyhnutné minimum**
* dieťa môže sprevádzať vždy len jedna osoba
* sprevádzajúca osoba vstupuje do priestorov MŠ vždy v rúšku
* po každom prerušení dochádzky dieťaťa v trvaní viac ako 3 po sebe nasledujúce dni (vrátane víkendov a sviatkov) predloží písomné **vyhlásenie zákonného zástupcu o bezinfekčnosti** (príloha č. 3)
* po prerušení dochádzky dieťaťa viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predloží **potvrdenie od lekára**
* rešpektuje pravidlá nenosenia hračiek a iného materiálu alebo pomôcok z domáceho prostredia
* v prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje riaditeľku MŠ
* bezodkladne nahlási karanténu riaditeľke MŠ, ak bola dieťaťu nariadená lekárom alebo regionálnym hygienikom (za týchto podmienok je dieťa z MŠ dočasne vylúčené)